CONSILIUL LOCAL TIMIŞOARA                                                                      APROBAT,                                                                                                                                                                                                                                                                                                                  
Direcţia de Asistenţă Socială Comunitară a Mun.Timişoara                                    PRIMAR
Serviciul pentru Protecţia Persoanelor cu Handicap                                         NICOLAE ROBU                                                    Nr.AS120122010/06.12.2013
                               REFERAT
	Privind aprobarea, pentru anul 2014, a modalităţii de acordare a gratuităţii transportului urban cu mijloace de transport în comun de suprafaţă şi cuantumul acesteia, conform Legii nr. 448/2006 privind protecţia şi promovarea drepturilor persoanelor cu handicap



	În conformitate cu prevederile art. 23 alin. 1, din Legea nr. 448/2006 privind protecţia şi promovarea drepturilor persoanelor cu handicap”Persoanele cu handicap grav şi accenuat beneficiază de gratuitate pe toate liniile la transportul urban cu mijloacele de transport în comun de suprafaţă şi cu metroul.”
	Alin. 2 al art. 23 din Legea nr. 448/2006 precizează: “Beneficiază de prevederile alin. (1) şi următoarele persoane:
a)    însoţitorii persoanelor cu handicap grav, în prezenţa acestora;
b) însoţitorii copiilor cu handicap accentuat, în prezenţa acestora;
c) însoţitorii adulţilor cu handicap auditiv şi mintal accentuat, în prezenţa acestora, pe baza anchetei sociale realizate de către asistentul social din cadrul compartimentului specializat al primăriei în a cărei rază teritorială îşi are domiciliul sau reşedinţa persoana cu handicap;
d) asistenţii personali ai persoanelor cu handicap grav;
e) asistenţii personali profesionişti ai persoanelor cu handicap grav sau accentuat.”
Potrivit art, 23, alin. 3 din legea mai sus menţionată “Legitimaţia pentru transportul urban cu mijloace de transport în comun de suprafaţă este valabilă pe întregul teritoriu al ţării, fiind recunoscută de toate regiile de transport local, şi este eliberată de direcţiile generale de asistenţă socială şi protecţia copilului judeţene, respectiv locale ale sectoarelor municipiului Bucureşti, costurile fiind suportate din bugetele judeţelor, respectiv ale sectoarelor municipiului Bucureşti.” În acest sens preşedintele  Autorităţii Naţionale pentru Persoane cu Handicap  a emis Ordinul nr. 62/2007 din 23.04.2007 pentru aprobarea instrucţiunilor privind legitimaţia pentru transportul urban cu mijloace de transport în comun de suprafaţă pentru persoanele cu handicap şi modelul acesteia.
În conformitate cu prevederile art. 23, alin. 4 şi 5 din Legea nr. 448/2006 privind protecţia şi promovarea drepturilor persoanelor cu handicap “Sumele aferente dreptului prevăzut la alin. (1) şi (2) se asigură din bugetele locale. Modalitatea de acordare a gratuităţii şi cuantumul acesteia se stabilesc prin hotărâre a consiliilor locale.”
Tariful stabilit pentru decontarea gratuităţii transportului urban cu mijloace de transport în comun de suprafaţă, este de 93 lei aprobat  prin H.C.L.M.T. nr. 9/31.01.2012.
Având în vedere expirarea termenului pentru care fost emisă  Hotărârea Consiliului Local nr. 13/15.01.2013, Regia Autonomă de Transport Timişoara, prin adresa nr. 18030/28.11.2013 înregistrată la Serviciul pentru Protecţia Persoanelor cu Handicap Timişoara sub nr. AS 120121742/29.11.2013 a propus iniţierea de către Serviciul pentru Protecţia Persoanelor cu Handicap Timişoara a unui Proiect de Hotărâre pentru perioada anului 2014, precizând totodată şi o modalitate de acordare a gratuităţii la transportul urban cu mijloace de transport de suprafaţă, sub forma unei plăţi lunare pentru un nr. mediu de 2788 beneficiari ai transportului urban gratuity, la tariful de 93 lei. Deasemenea a propus introducerea unui articol nou în cadrul Hotărârii Consiliului Local cu următorul cuprins: “În cazul modificării tarifului abonamentului general pe 30 zile, prin Hotărâre de Consiliu Local, se va modifica corespunzător şi tariful la care se va efectua decontarea transportului urban ai acestor beneficiari” 
Anexăm prezentului referat copia adresei nr. 18030/28.11.2013 a Regiei Autonome de Transport Timişoara.
În baza Legii nr. 215/2001 privind Administraţia Publică Locală, urmare a celor mai sus prezentate
PROPUNEM:
 
1. A se aproba plata lunară pentru un număr mediu de 2788 beneficiari ai transportului urban gratuit cu mijloace de transport în comun de suprafaţă;
2. Beneficiarii gratuităţii pe toate liniile la transportul urban cu mijloace în comun de suprafaţă sunt persoanele cu handicap grav şi accentuat, asistenţii personali ai persoanelor cu handicap grav, asistenţii personali profesionişti ai persoanelor cu handicap grav sau accentuat, însoţitorii persoanelor cu handicap grav, în prezenţa acestora, însoţitorii copiilor cu handicap accentuat, în prezenţa acestora, însoţitorii adulţilor cu handicap auditiv şi mintal accentuat, în prezenţa acestora
3. Plata lunară a contravalorii transportului urban gratuit cu mijloace de transport în comun de suprafaţă se efectuează de către Serviciul pentru Protecţia Persaonelor cu Hnadicap Timişoara la un tarif de 93 lei reprezentând contravaloarea abonamentului general  pe 30 zile aprobat prin Hotărârea Consiliului Local nr. 9/31.01.2012 şi se suportă din bugetul local , de la Capitolul 68.02 – Asigurări şi asistenţă socială, Subcapitolul 68.02.06 – Asistenţă socială pentru familie şi copii, în valoare de 259.284 lei/lună, suma totală anuală pentru anul 2014 fiind în valoare de 3.111.408 lei. 
4. Decontarea contravalorii transportului urban gratuit cu mijloace de transport în comun de suprafaţă, pentru persoanele menţionate la art. 2 se face pe baza facturii emisă de Regia Autonomă de Transport Timişoara, până în data de 5 ale lunii curente pentru luna precedentă.
5. Persoanele menţionate la art. 2 vor circula gratuit pe baza legitimaţiei eliberate de către Direcţia Generală de Asistenţă Socială şi Protecţia Copilului Timiş, nominal, netransmisibilă şi valabilă pe perioada de valabilitate a documentului de încadrare în grad de handicap şi a cărţii de identitate sau pe baza cardului eliberat de către Regia Autonomă de Transport Timişoara.
6. În cazul modificării tarifului abonamentului general pe 30 zile, prin Hotărâre de Consiliu Local, se va modifica corespunzător şi tariful la care se va efectua decontarea transportului urban ai acestor beneficiari

